Kuffa, Štefan, poslanec NR SR (2013-03-13):
Ďakujem, pani predsedajúca. Vážená pani predsedajúca, vážený pán minister, pán spravodajca, milé kolegyne, kolegovia, dovoľte mi niekoľko slov k navrhovanému zákonu 328 o sociálnom zabezpečení policajtov a vojakov. Pozorne som počúval aj svojich predrečníkov, ktorí tuná tak hovorili. Áno, máme rôzne názory na tú istú vec, čo je dobré v podstate. Ak pán minister počúva, tak možno aj niektoré veci tak aj upraví podľa toho, ako tuná tak bolo. Ja skôr sa budem uberať asi v tej svojej rozprave v tom duchu, ako vystupoval tu pán kolega Brocka, pán kolega Hlina aj pán kolega Fronc, až na to, že tú obecnú políciu ja osobne takisto by som nezahrnul medzi tie silové zložky. Tak ako kolega Lipšic to tu hovoril, že ak teda majú byť zvýhodňovaní obecní policajti, prosím, môžu byť, ale nech sa tam, nech sa tým zaoberajú obce a mestá, hej, kde tá polícia je. Lebo mňa napadlo aj v tej chvíli, kolega Hlina to tu spomenul, že v podstate, áno, na výkon toho povolania sa zabudlo a ja tuná to spomeniem. Tak ako to spomenul pekne tých učiteľov, ale ja som mal napísané, tak som si to tak takú poznámku dal, ale výkonom povolania, to sú aj zdravotníci, to sú aj lekári. A čo je to menej hodnotná skupina, ako sú možno zamestnanci práve tých silových rezortov, či sú to policajti, alebo vojaci, alebo sú to hasiči, alebo teda Horská záchranná služba? Je to takisto veľmi ťažké povolanie aj u týchto ľudí. Ak by sme dali trebárs návrh takéhoto zákona, že by aj títo zamestnanci alebo títo ľudia mali ísť do predčasných dôchodkov, a tak ako to teda doposiaľ bolo, že 35-ročný chlapec sa ocitol ako na dôchodku, vnímal som to ako nespravodlivú vec aj ja, dovolím si to tak povedať. A tento návrh zákona, aj keď možno v nie takom rozsahu, ako kolega Brocka to tu spomínal, ale predsa len má tuná náznak a ambíciu dať dané veci ako na poriadok. Myslím si, že je naozaj spravodlivejšie pre tento rezort odpracovať aspoň minimálne teda tých dvadsaťpäť rokov, ak chcem byť na tom predčasnom výsluhovom dôchodku. Zdá sa mi veľakrát potom, áno, aj vedú sa také tie polemiky, či je to spravodlivé, alebo je to nespravodlivé. Pán minister, možno, poviem to takto, prestrelím ako trochu, hej, celý ten sociálny systém, ktorý je vypracovaný zvlášť pre tieto rezorty, keď tento návrh zákona som aj pozeral, je to naozaj aj dosť komplikované, ale ja napríklad by som sa prikláňal, ak teda sú títo ľudia nasadzovaní v tých prvých líniách a tak v ohni, ako to tu bolo ako spomenuté, no tak doceňme ich službu vtedy, keď v tej prvej línii sú, v tom ohni. Dvihnime im platy. No len to by sme museli asi aj znížiť počet polície, nebola by tu armáda 20-tisíc, ale možno len 10-tisíc. Neviem, hovorím dobre? Či 20-tisíc je policajtov? (Reakcia ministra.) Tak 23-tisíc. Dvadsaťtritisíc. No tak by sme mali, keď by sme mali takú odvahu, tak možnože tak na polovicu a dať im raz také platy, aké sú. Ja viem, mne sa to ľahšie asi rozpráva, lebo som opozičný poslanec, nie som ministrom a možno nemám tie také úplne detailné informácie ako vy, pán minister. Ale v zásade chcel som povedať to, aby títo ľudia, ak teda nasadzujú svoje životy, svoje zdravie a tak ďalej, nech sú docenení v tej službe priamo, keď je to aktuálne. Potom, myslím si, že aj ten, tie sociálne výhody, ktoré ako potom majú, myslím si, že aj keď som mal možnosť s niektorými policajtmi rozprávať, tak oni ani tak nestoja o tie sociálne výhody, ktoré tam sú, ale oni chcú zarobiť ten peniaz, keď poviem, keď nasadzujú svoje zdravie a životy, v tej aktuálnej chvíli, v ktorej je. Návrh zákona, doceňujem ho v tom, že naozaj, ak má dôjsť k úspore cca 170 mil. eur za tri roky, teda predpoklad bol ten deficit, ak by sa to nezmenilo, pol miliardy, päťsto miliónov a bude, v úvodzovkách, ako pán kolega to tu spomínal, bude to 333 mil. eur, tak myslím si, že ten smer je naozaj ako – smer, vidíte (zasmiatie sa rečníka) – je dobrý, že predsa len dôjde k tým úsporám. Štyridsaťtisícová armáda poberateľov predčasných výsluhových dôchodkov, myslím si, že takáto je, tak sa to tu upravilo plus-mínus, pán Brocka hovoril 33, ale bolo to upresnené na 40, hej, zhruba. Je to naozaj vysoké číslo, a keby sme aj chceli dávať ako aj tie výsluhové dôchodky, tak ten sociálny systém našej krajiny to neutiahne. A preto chcem ako aj oceniť, hej, to, že je tuná tento návrh zákona. Je otázne naozaj to, ak potom, ako to aj kolega Brocka tu už spomínal, že sú tu dvakrát vyššie výsluhové dôchodky, ako sú reálne dôchodky bežných ako dôchodcov, tak to tuná spomínal. Spomínal tu aj vysoké percento nezamestnanosti, 15 %, 430-tisíc a ten súbeh možno toho výsluhového dôchodku a práce v tej štátnej službe, to je naozaj tak na zváženie. Mali sme tuná návrhy zákonov, možno, snáď ešte to tu príde do tohoto pléna, že sa budeme o tomto baviť. Myslím si, že ja som len chcel toľko ako dodať. Tak teda tú snahu chcem teda oceniť, hej, 170 mil. úspory nie je malý peniaz. Ale tak dovolil som si aj tak naniesť tu trošku aj iný pohľad na danú vec. Ďakujem pekne za pozornosť.